Politiets operative efterforskere har i nat været på besøg på flere værtshuse i Hjørring, hvor unge er taget i besiddelse af stoffer.

I nat har betjente i civil været på besøg på flere værtshuse i Hjørring. Først var politiet forbi et værtshus i Søndergade, hvor en 21-årig mand blev taget med 2,52 gram kokain. Derefter gik turen til Strømgade. Her var en 19-årig mand i besiddelse af 43 gram hash og et halvt gram kokain. På et værtshus i Jernbanegade blev en ung mand visiteret, fordi han virkede påvirket. Han var i besiddelse af to jointrør, men ingen narkotika. Derudover blev 2-3 andre visiteret i samme anledning, men de havde heller ingen narkotika på sig. Senere blev en 23-årig mand stoppet i Jernbanegade. Han var i besiddelse af 3,50 gram skunk. - Det er pænt store sager, de har fundet i nat, og det viser jo, at der er behov for, at der laves kontroller, siger Karsten Højrup Kristensen, der er vagtchef ved Nordjyllands Politi.